ورجینیا وولف

ورجینیا وولف لندن میں پیدا ہوئیں۔ اُن کے والد Leslie Stephen ایک ادیب تھے۔ گھر میں خوشحالی تھی اور وَرجینیا اور اُنکے بہن بھائیوں نے کسی اسکول جانے کی بجائے گھر پر ہی تعلیم حاصل کی، جس کے لیے قابل اساتذہ باقاعدہ گھر آیا کرتے تھے۔ وہ 13 برس کی تھیں کہ اُن کی والدہ کا انتقال ہو گیا اور وہ پہلی مرتبہ ایک بڑے نفسیاتی بحران سے دوچار ہوئیں۔ اُس کے کچھ ہی عرصے بعد وہ جنسی زیادتی کا نشانہ بنیں اور یہ واقعہ عمر بھر کے ایک روگ کی شکل اختیار کر گیا۔

ادبی زندگی کا آغاز 
تاہم یہ مایوسیاں اُن کی زندگی کا صرف ایک رُخ ہیں۔ دوسرا رُخ یہ ہے کہ شروع میں وہ جریدے ٹائمز کے لیے باقاعدگی کے ساتھ مضامین لکھتی رہیں، اُن کا گھر اُس وقت کے اہم ادیبوں کے مل بیٹھنے کے ایک مرکز کی شکل اختیار کر گیا اور اِن ادبی مباحث میں اُس دَور کی سیاست، ادب اور فنون پر بھرپور طریقے سے اظہارِ خیال کیا جاتا تھا۔ اِن محفلوں میں وَرجینیا خود کو ایک زندہ دِل شخصیت کے طور پر پیش کرتی تھیں لیکن اندر سے وہ دُکھی تھیں۔

شادی 

1913ء میں معروف ادبی نقاد Leonard Woolf کے ساتھ شادی کے چند ہی مہینے بعد اُنہوں نے خودکشی کی پہلی کوشش کی۔ تاہم ادب تخلیق کرنے کے سلسلے میں اُن کی رفتار بدستور تیز رہی۔

ناول نگاری 
1912ء ہی میں اُن کا پہلا ناول The Voyage Out شائع ہو چکا تھا۔ اِس کے بعد کے برسوں میں اُن کے کئی ناول شائع ہوئے، جن میں انسان کے شعوری تانے بانے کو بیان کرنے کی کوششیں کی گئی تھیں۔

اگرچہ اُن کے ناول آج بھی اہم ادبی تخلیقات میں شمار ہوتے ہیں لیکن اُن کی اصل وجہِ شہرت اُن کے بعد کے دَور کے مضامین ہیں۔ 1929ء میں اُن کا مضمون شائع ہوا تھا، A Room of One's Own۔ اِس میں اُنہوں نے ادب تخلیق کرنے والی خواتین کے خراب حالات کی طرف متوجہ کیا تھا۔ اُنہوں نے لکھا تھا کہ سال میں پانچ سو پاؤنڈ ادا کیے جائیں اور رہنے کے لیے ایک الگ کمرہ دیا جائے تو خواتین کو بھی ویسی ہی کامیابی مل سکتی ہے، جیسے کہ مرد ادیبوں کو۔ تاہم ادب کے میدان میں اُن کی کامیابیاں اُن کی خراب نفسیاتی حالت کو بہتر نہ بنا سکیں۔

حقوق نسواں 

اس کے علاوہ وہ خاص طور پر مغربی دُنیا میں حقوقِ نِسواں کی تحریک کی بانی شخصیات میں شمار ہوتی ہیں۔ اُن کی یہ پہچان اتنی زیادہ نمایاں ہے کہ کبھی کبھی اُن کا ایک بے مثل ادیبہ ہونا پس منظر میں چلا جاتا ہے۔

انتقال 

اُن پر بار بار مایوسی کے دَورے پڑتے تھے، اُنہیں آوازیں سنائی دیتی تھیں اور وہ کئی کئی روز تک کام نہیں کر سکتی تھیں۔ دوسری عالمی جنگ کے دوران میں 1940ء میں جرمن جنگی طیاروں نے اُن کے لندن کے گھر کو تباہ کر دیا۔ 28 مارچ سن 1941ء کو اُنہوں نے ایک ندی میں چھلانگ لگا دی اور ڈوب کر اپنی مایوسیوں سے ہمیشہ کے لیے نَجات پا گئیں۔ مغربی دُنیا میں وہ غالباً پہلی ادیبہ ہیں، جس نے خواتین پر زور دیا کہ وہ محض مرد ادیبوں کی نقالی کرنے کی بجائے اپنے الگ تخلیقی راستے تلاش کریں۔

حوالہ جات 

1882ء کی پیدائشیں
1941ء کی وفیات
انگریز آپ بیتی نگار
انگریز انسان دوست
انگریز خواتین ناول نگار
انگریز روزنامچہ نگار
انگریز شخصیات
انگریز ملحدین
انگریز یاداشت نگار
انیسویں صدی کی انگریز خواتین
انیسویں صدی کی خواتین
انیسویں صدی کے انگریز مصنفین
برطانوی آپ بیتی نگار
برطانوی اشتراکیت پسند
برطانوی انسان دوست
برطانوی خواتین مضمون نگار
برطانوی خواتین ڈراما نگار اور ڈراما نویس
برطانوی مضمون نگار
برطانوی ملحدین
برطانوی یاداشت نگار
بیسویں صدی کی انگریز خواتین
بیسویں صدی کی برطانوی مصنفات
بیسویں صدی کی مصنفات
بیسویں صدی کے انگریز ناول نگار
بیسویں صدی کے برطانوی مصنفین
بیسویں صدی کے برطانوی ناول نگار
بیسویں صدی کے مضمون نگار
ثقافتی ناقدین
خودکشی کرنے والی خواتین
خودکشی کرنے والے مصنف
خودکشیاں بذریعہ غرق آب
کنگز کالج لندن کے فضلا
لندن کے مصنفین
مخالفین قوم پرستی
مذاہب کے نقاد
مسیحیت کے نقاد
معاشرتی ناقدین
نسائيت پسند ملحدین
یہودیت کے نقاد
بیسویں صدی کی انگریز مصنفات
بیسویں صدی کے انگریز مصنفین
برطانوی حامی حقوق نسواں
انگریز حامی حقوق نسواں
انیسویں صدی کی انگریز شخصیات
دوجنسیت پرست خواتین
انیسویں صدی کی ایل جی بی ٹی شخصیات
بیسویں صدی کی ایل جی بی ٹی شخصیات
Short description is different from Wikidata
1941ء میں خودکشی
خواتین روزنامچہ نگار
برطانوی خواتین یاداشت نگار
انگریز نسائیت پسند مصنفین
انگریز ایل جی بی ٹی مصنفین
بیسویں صدی کی برطانوی ایل جی بی ٹی شخصیات
انیسویں صدی کی انگریز ایل جی بی ٹی شخصیات